# Appi Claudi Pulcre I

### De Viquipèdia

Appi Claudi Pulcre (Appius Claudius P. F. APP. N. Pulcher) fou fill de Publi Claudi Pulcre I (Publius Claudius APP. F. C. N. Pulcher).

Fou edil curul el 217 aC i tribú militar el 216 aC, quan va lluitar a la batalla de Cannes i junt amb Publi Escipió va dirigir les tropes romanes que van fugir a Canusium.

Fou pretor el 215 aC i va dirigir un exèrcit a Sicília intentant trencar l'aliança de Jerònim (Hieronymus) de Siracusa, net d'Hieró, amb els cartaginesos, però sense èxit.

El 214 aC va romandre a Sicília com a propretor i llegat de Marc Marcel amb el comandament de la flota i de les forces romanes a Leontins.

El 212 aC fou cònsol amb Quint Fulvi Flac i junts van assetjar Càpua. Al final de l'any va dirigir els comicis per l'elecció dels nous cònsols, però el seu comandament fou prorrogat un any més. Amb una batalla amb Anníbal a les afores de Càpua (211 aC) fou ferit i va morir poc després de la rendició de la ciutat, sense poder oposar-se a la sagnant venjança que, contra el seu criteri, Fulvi va fer contra els capuans.

Obtingut de "http://ca.wikipedia.org../../../a/p/p/Appi_Claudi_Pulcre_I_2d6f.html"

Categoria: Cònsols romans

##### Views

- Article
- Discussió
- Revisió actual

##### Cerca